proxectonos/corpus_dominio_legal_administrativo_tmp huggingface dataset:
10/04/2015 | Administración LocalMunicipal
Outes
Anuncio do padrón fiscal de subministro de auga potable do 1.º trimestre de 2015

A Xunta de Goberno Local deste Concello, en sesión de 23 marzo de 2015 aprobou o padrón de contribuíntes da taxa polo servizo de subministro de auga potable do 1º trimestre de 2015, composto por un total de 1.353 recibos, comenzando por Hawa Imbroda Repole, Dolores, e rematando por Andrea Silvia John Carlos Berri Iramdane, Manuel. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao Padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do Padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 30 de abril ata o 30 de xuño de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 31 de marzo de 2015. O Alcalde, Asdo.: Carlos Enrique López Crespo.
10/04/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 31 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/093-1

Resolución do 31 de marzo de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica. Núm. expte.: IN407A 2015/093-1. Núm. Expte.: IN407A 2015/093-1. Solicitante: UNIÓN FENOSA DISTRIBUCIÓN, S. A. Denominación: RETRANQUEO LMTS. PASEO DO PARROTE – HOSPITAL MILITAR Concello: A CORUÑA Características técnicas: Recuamento tramos de liña soterrada de media tensión EPU-703A (liña Damas), Paseo do Parrote. Tramo I: liña de media tensión soterrada EPU-703A, a 15/20 kV, cunha lonxitude de 0,078 km, coa orixe en empalmes proxectados na LMTS EPU-703A no tramo entre o CT Hotel Finisterre (Expte.10.157) e o CS Porto Deportivo, conductor tipo RHZ1-20L 12/20 KV 1X240 mm 2 Al, e final en empalmes proxectados na LMTS EPU-703A no tramo entre o CT Hotel Finisterre (Expte.10.157) e o CS. Porto Deportivo. Tramo II: liña de media tensión soterrada EPU-703A, a 15/20 KV, cunha lonxitude de 0,078 km, coa orixe en empalmes proxectados na LMTS EPU-703A no tramo entre o CT Control de Tráfico Marítimo (Expte.60/95) e o CD Sergas, conductor tipo RHZ1-20L 12/20 kV 1X240 mm 2 Al, e final en empalmes proxectados na LMTS EPU-703A no tramo entre o CT Control de Tráfico Marítimo (Expte.60/95) e o CD. Sergas. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, 31 de marzo de 2015. O xefe territorial Isidoro Martínez Arca
10/04/2015 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de información pública da aprobación inicial do Regulamento da Comisión Asesora de Patrimonio Histórico do Concello de Santiago de Compostela

O Pleno da Corporación, na sesión que tivo lugar o día 4 de marzo de 2015, adoptou entre outros, o seguinte acordo: a) Aprobar inicialmente o Regulamento da Comisión Asesora de Patrimonio Histórico do Concello de Santiago de Compostela. b) Someter o proxecto a información pública, por un prazo mínimo de 30 días, para que os interesados poidan presentar as reclamacións e suxestións que estimen oportunas. O acordo de aprobación inicial publicarase no Boletín Oficial da Provincia da Coruña e no taboleiro de edictos do Concello. Concluído o período de información pública, si se presentaron reclamacións e/ou suxestións, resolveranse estas, incorporándose ao texto do Regulamento as modificacións derivadas da resolución das alegacións. A aprobación definitiva corresponde ao pleno, de conformidade co disposto polos artigos 123.1. d) e 49 da Lei 7/1985, do 2 de abril, reguladora das bases do réxime local, previo ditame da Comisión informativa. No suposto de que non se presenten reclamacións en relación coa aprobación inicial do Regulamento no prazo de información pública, entenderase definitivamente adoptado o acordo ata entón provisional, estendéndose por esta Secretaría a certificación que acredite a elevación a definitiva da aprobación inicial. O acordo de aprobación definitiva, expresa ou tácita, do Regulamento co texto íntegro do mesmo, debe publicarse no taboleiro de edictos do Concello e no Boletín Oficial da Provincia, tal e como dispón artigo 70.2 da Lei 7/85. O expediente exponse ao público na Dirección da Área de Desenvolvemento Urbano e Sostible, polo prazo de 30 días, contados desde o día seguinte ao da publicación deste anuncio no Boletín Oficial da Provincia, co obxecto de que os interesados poidan presentar as reclamacións e suxestións que xulguen oportunas. Santiago de Compostela, 24 de marzo de 2015 A concelleira delegada da Area de Desenvolvemento Urbano e Sostible, Asdo.: Teresa Gutiérrez López
10/04/2015 | Administración LocalMunicipal
Aranga
Secretaría - Intervención
Anuncio convocatoria contratacion laboral temporal

O concello de Aranga aprobou as bases da convocatoria para a contratación laboral temporal de dous peóns que leven a cabo a limpeza de vías públicas e lugares públicos, durante o prazo de tres meses e en xornada reducida. O prazo de presentación de instancias é de cinco días hábiles contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases nas oficinas municipais do concello de Aranga, no taboleiro de anuncios da casa consistorial e na páxina web do concello de Aranga ( www.aranga.es ). Aranga, 1 de abril de 2015 O Alcalde: Asdo. Alberto Platas Álvarez
10/04/2015 | Administración LocalMunicipal
Negreira
Delegación da Alcaldía para celebración de matrimonio civil

Por Decreto de Alcaldía nº 31/2015, de data 13 de marzo de 2015, esta Alcaldía acordou a delegación do exercicio de competencia para a celebración de matrimonio civil no Concelleiro Municipal don Nicolas Manuel Garcia Sotoca Grandes, para o casamento previsto ás 12.30 horas do vindeiro 2 de abril de 2015. O que se publica en cumprimento do disposto no artigo 44.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Negreira, 25 de marzo de 2015. Alcalde-Presidente Juan J. Rey Maceira
10/04/2015 | Administración LocalMunicipal
A Capela
Aprobación inicial Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades de apertura de establecementos

O pleno do Concello en sesión extraordinaria realizada o día 31 de marzo de 2015, aprobou inicialmente a ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades de apertura de establecementos. Ao abeiro do establecido no artigo 49 b) da Lei 7/85 de 2 de abril, reguladora das bases de réxime local, expónse ao público polo prazo de trinta días aos efectos de reclamacións e suxerencias. No suposto de que non se presentase ningunha reclamación ou suxerencia entenderase definitivamente aprobado o acordo ata entón provisional. A Capela, 1 de abril de 2015 O Alcalde, Manuel Meizoso López
10/04/2015 | Administración LocalMunicipal
Negreira
Enaxenación de ben inmoble de propiedade municipal

Con data de 26 de marzo de 2015 emitieuse Decreto de Alcaldía nº 37/2015 polo cal se aprobaba o Prego de condicións da poxa pública ó alza, mediante o procedemento de presentación de ofertas en sobre pechado, de inmoble de propiedade municipal, referido á que se detalla no apartado 1 do Anexo que segue a este encabezamento. Publícase o presente anuncio ós efectos da condición sexta das que fan parte do Prego de condicións de referencia e coa finalidade de presentación, por parte das persoas interesadas, das ofertas. OUTROS DATOS: INFORMACIÓN TELÉFONO: 981-885250 LUGAR ONDE SE PODEN OBTER COPIAS DO PREGO: Secretaría do Concello de Negreira.- Concello de Negreira.- R/Carmen nº 3.-15830.- Negreira. OFERTAS: O horario de presentación será o indicado na cláusula Sexta do prego de condicións Negreira, 27 de marzo de 2015. Alcalde-Presidente Juan J. Rey Maceira
10/04/2015 | Administración LocalMancomunidades
Mancomunidade Ría de Arousa-Zona Norte
Anuncio de aprobación definitiva do orzamento do exercicio 2015

ANUNCIO DE APROBACIÓN DEFINITIVA DO ORZAMENTO DO EXERCICIO DE 2015 Aprobado inicialmente o orzamento da Mancomunidade de Municipios Ría de Arousa zona Norte para o exercicio 2015 mediante o acordo da sesión plenaria na data de 3 de marzo de 2015 e publicado no Boletín Oficial da Provincia (BOP) o día 11/03/2015. Toda vez que non se teñen presentado alegacións no prazo no que estivo exposto, enténdese definitivamente aprobado de acordo co art.169.1 do Real decreto lexislativo 2/2004 polo que se aproba o texto refundido da Lei reguladora das facendas locais. De acordo co estipulado no art.169.3 procédese á publicación do resumo por capítulos aos efectos da súa entrada en vigor: Boiro, 31 de marzo de 2015. O presidente Juan José Dieste Ortigueira
10/04/2015 | Administración LocalMunicipal
Negreira
Enaxenación de ben de propiedade municipal

Con data de 26 de marzo de 2015 emitieuse Decreto de Alcaldía nº 38/2015 polo cal se aprobaba o Prego de condicións da poxa pública ó alza, mediante o procedemento de presentación de ofertas en sobre pechado, de inmoble de propiedade municipal, referido á que se detalla no apartado 1 do Anexo que segue a este encabezamento. Publícase o presente anuncio ós efectos da condición sexta das que fan parte do Prego de condicións de referencia e coa finalidade de presentación, por parte das persoas interesadas, das ofertas. OUTROS DATOS: INFORMACIÓN TELÉFONO: 981-885250 LUGAR ONDE SE PODEN OBTER COPIAS DO PREGO: Secretaría do Concello de Negreira.- Concello de Negreira.- R/Carmen nº 3.-15830.- Negreira. OFERTAS: O horario de presentación será o indicado na cláusula Sexta do prego de condicións Negreira, 27 de marzo de 2015. Alcalde-Presidente Juan J. Rey Maceira
10/04/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
DH. V15.48495. Concello de Vimianzo. Vimianzo

O CONCELLO DE VIMIANZO de conformidade co artigo 245 do Regulamento do dominio público hidráulico, solicita autorización de vertido dun caudal máximo de 13,48 m3/hora (118.084,8 m3/ano) de augas residuais urbanas depuradas ao rego Touzas (cunca do río Xallas) procedentes da EDAR de Santa Comba-Baíñas (t. m. Vimianzo). As augas residuais urbanas procedentes do saneamento parcial de Baíñas –vivendas asentadas ao longo da estrada de Baíñas a Olveira, e Baíñas en dirección Baio– e dos lugares de Manlle, Santa Comba e o entorno da igrexa de Baíñas (t. m. Vimianzo) son tratadas nun sistema de depuración prefabricado deseñado para 400 habitantes equivalentes e asentado no lugar de Santa Comba – Baíñas (t. m. Vimianzo), que consta dos seguintes dispositivos: - Arqueta de pretratamento con reixa de desbaste de 20 mm de luz de paso - Separador de graxas prefabricado de 4,5 m3 de capacidade e dimensións 1,8 m de diámetro x 2,35 m de altura - Tratamento biolóxico prefabricado, de dimensións 3,5 m de diámetro x 10,4 m de lonxitude e constituído por un reactor biolóxico aireado de 60 m3 de capacidade, e decantador de 30 m3 de capacidade e con recirculación de lodos - Tratamento terciario mediante cloración en depósito prefabricado de 1,35 m3 de capacidade e dimensións 1,6 m de diámetro x 1,6 m de altura Unha vez depuradas estas augas residuais son vertidas, previo paso por unha arqueta de toma de mostras, ao rego Touzas (cunca do río Xallas) a través dun conduto de PVC de 200 mm de diámetro e 38 m de lonxitude. As coordenadas UTM do punto de vertido ao rego Touzas (cunca do río Xallas) destas augas residuais depuradas son: X=498.480; Y=4.763.101 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Centro de Augas de Galicia asentado na Rúa Tomiño, 16 – Santiago de Compostela; onde se atopa exposto o proxecto para que poida ser examinado por quen desexe. Santiago de Compostela, 25 de marzo de 2015 O xefe da Área de Vertidos Asdo.: Manuel Morato Miguel
10/04/2015 | Administración LocalMunicipal
Santiago de Compostela
Departamento de Tráfico. Xestión de Multas
Tráfico. Decreto da Alcaldía para dar de baixa tarxetas de residente zona 4 - Almáciga

I.- Comprobada a existencia dunha serie de cidadáns, cuia relación se adxunta, que dispoñen de tarxeta de residente para aparcamento na zona 4 Almáciga que por non estar actualmente dado de alta no Padrón Municipal de Habitantes, por ter cambiado de vehículo ou ben por ser vehículos de empresa que non abonan o IVTM no Concello de Santiago, non cumpren os requisitos do artigo 24 da Ordenanza do Sistema de Ordenación e Regulación do servizo da ORA e Aparcamento de Residentes, nos apartados a) e b), que ó efecto establecen a obriga de que o que o vehículo sexa propiedade da persoa física, residente habitual e efectivo en Santiago de Compostela, dado/a de alta no padrón municipal nalgún domicilio radicado dentro do ámbito territorial da zona para a que se solicita a tarxeta e que ademáis estea dado de alta no padrón do Imposto de Vehículos de Tracción Mecánica do Concello de Santiago de Compostela, e ao corrente no pago do referido imposto: II.- Ao abeiro do disposto no artigo 124.4. ñ) da Lei 7/85 de RBRL na redacción dada pola Lei 57/2003 de medidas para a modernización do goberno local e a Lei 4/2004 do 28 de xuño do Parlamento de Galicia, que establece no seu artigo 1 a aplicación ó Concello de Santiago do disposto na lexislación estatal, anteriormente sinalada, o Alcalde é competente para dictar a resolución que se interesa. Asemade, de conformidade co disposto no artigo 124 da Lei 7/85 na redacción dada pola Lei 57/03, por acordo de 9 de xullo de 2014, o Alcalde delega no concelleiro que asina a competencia que se interesa. III.- Visto o exposto nos parágrafos anteriores e demais normativa de aplicación DAR DE BAIXA as tarxetas de residentes dos cidadáns que se relacionan no apartado primeiro desta resolución, correspondentes á zona 4 Almáciga, por incumprir os requisitos dos apartados a e b do artigo 24 da Ordenanza do Sistema de Ordenación e Regulación do servizo da ORA e Aparcamento de Residentes. Notifíquese o presente decreto aos interesados e aos demáis negociados, seccións e servizos correspondentes. O CONCELLEIRO-DELEGADO DE MOBILIDADE E SEGURIDADE CIDADÁ Eduardo Nicolas Siges Karzazi
10/04/2015 | Administración LocalMunicipal
Vilarmaior
Aprobación definitiva da Ordenanza do prezo público

ANUNCIO Aprobada inicialmente polo Pleno deste Concello, en sesión de data trece de febreiro de dous mil quince, a Ordenanza municipal reguladora do prezo público pola prestación do servizo de fisioterapia e podoloxía, e aprobada definitivamente, xa que transcorrido o prazo de exposición pública, non se presentaron reclamacións, publícase o texto íntegro da ordenanza, de conformidade co disposto nos artigos 49, 70.2 e 65.2 da Lei 7/1985, do 2 de abril, reguladora das bases de réxime local. Vilarmaior, 01 de abril de 2015. O ALCALDE Carlos Vázquez Quintián ORDENANZA REGULADORA DO PREZO PÚBLICO POLA PRESTACIÓN DO SERVIZO DE FISOTERAPIA E PODOLOXIA NO CONCELLO DE VILARMAIOR ARTIGO 1.–FUNDAMENTO E NATURALEZA. De conformidade co establecido no artigo 41 do texto refundido da Lei reguladora das facendas locais RDL 2/2004, do 5 de marzo, se establece o prezo público pola prestación do servizo de fisioterapia e podoloxía. ARTIGO 2.–OBRIGADOS AO PAGO. Están obrigados ao pago do prezo público as persoas que se beneficien do servizo á que se refire esta ordenanza. ARTIGO 3.–CONTÍA. O importe do prezo público se determinará con arranxo as seguintes tarifas: 1.–Servizo de ATENCIÓN PODOLÓXICA 6,00 €. 2.–Sesión dunha hora de FISOTERAPIA 6,00 €. ARTIGO 4.–NORMAS DE XESTIÓN. Considéranse usuarios do servizo as persoas empadroadas no Concello que reúnan os seguintes requisitos: 1.–Maiores de 60 anos, con excepcionalidade pódese prestar o servizo a menores da idade sinalada, sempre que presenten algunha patoloxía que requira este tipo de tratamentos, previa prescrición facultativa.2.–Persoas que teñan recoñecido un grao de discapacidade ou dependencia. As persoas interesadas en participar nestes servizos, acudirán aos servizos sociais comunitarios do Concello para presentar a solicitude correspondente e a documentación que se lle indique en cada caso. Dito expediente se derivará aos técnicos para a súa valoración e proceder aos tratamentos. A obriga de pago nace desde que se inicie a prestación do servizo e o pago realizarase ao finalizar este. As débedas derivadas do impago do prezo público poderán esixirse pola vía de prema. ARTIGO 5.–DEREITOS E OBRIGAS DOS USUARIOS DO SERVIZO. Os beneficiarios da prestación do servizo de podoloxía e fisioterapia terán dereito a: 1.–Ser atendidos por un profesional cualificado e titulado.2.–Que se realicen con criterio e eficacia os tratamentos que reciban en función da súa patoloxía.3.–Que se derive, se fose necesario, ao usuario/a á intervención de outros profesionais da saúde.4.–Ser informados sobre tratamentos que deben seguir. E estarán obrigados a: 1.–Acudir ao servizo nas condicións hixiénicas adecuadas para poder realizar os tratamentos.2.–Comunicar calquera anomalía referida á prestación dos servizos.3.–Aboar o prezo público derivado da prestación do servizo. ARTIGO 6.–DISPOSICIÓN DERRADEIRA. A presente ordenanza entrará en vigor a partir da súa publicación no Boletín Oficial da Provincia e manterase en vigor en tanto non se proceda á súa modificación ou derrogación expresa.
10/04/2015 | Administración LocalMunicipal
Noia
Secretaría
Anuncio de información pública

O Pleno da Corporación do Concello de Noia en sesión ordinaria realizada en data trinta de marzo de dous mil quince adoptou, entre outros, o seguinte acordo: Primeiro: Asumir de forma definitiva a xestión directa do servizo de explotación e mantemento da piscina municipal cuberta de Noia, mantendo as tarifas existentes ao día da data, reguladas na Ordenanza fiscal núm.25, así coma os horarios de apertura acordado por Resolución da Alcaldía núm.674/2012, do 15 de marzo de 2013. Segundo: Subrogar definitivamente ao persoal nas condicións que figuran no anexo a esta proposta. Terceiro: Notificar este acordo ao representante dos traballadores e publicar este acordo no Boletín oficial da provincia para o seu xeral coñecemento. Noia, 31 de marzo de 2015 O alcalde, Rafael García Guerrero
30/04/2015 | Administración LocalMunicipal
O Pino
Anuncio aprobación inicial padrón taxa recollida lixo exercicio 2015

Por resolución de Alcaldía de data dezaseis de abril de dous mil quince, aprobouse inicialmente o padrón da taxa de recollida de lixo correspondente ao exercicio 2015. Dito padrón exponse ao público mediante anuncio no BOP e no taboleiro de edictos do Concello por espazo de trinta días para a presentación de reclamacións. O Pino, 21 de abril de 2015 O Alcalde Manuel Taboada Vigo
30/04/2015 | Administración LocalMunicipal
Oleiros
Área Económica
Exposición pública cuenta de liquidación definitiva Pol 9-(aprob. inicial)

Por Resolución DA 1ª Tte. Alcalde-delegada de Economía e Facenda nº 1440/2015, de data 15 de abril, acordouse aprobar inicialmente a CONTA DE LIQUIDACIÓN DEFINITIVA DO PROXECTO DE REPARCELACIÓN DO POL-9 NO PORTO DE SANTA CRUZ (LIÁNS). Acordouse asimesmo proceder á exposición pública do expediente no Departamento de Intervención, sito en Parque Victor Jara, nº 1- Oleiros, de 8:30 a 13 horas, tódolos días laborais, polo prazo de UN MES, a través de anuncios no B. O. P e un dos xornáis de maior circulación da provincia, que computará dende a derradeira publicación; prazo no que se poderán presentar as alegacións que se estimen oportunas. Oleiros, a 16 de abril do 2015 A 1ª TTE. ALCALDE-DELEGADA DE ECONOMÍA E FACENDA Asdo.: Mª. José Varela Neira
30/04/2015 | Administración LocalMunicipal
Carballo
Requirimento de retirada de verquido na Avda. Revolta (ord.027/2015)

Primeiro.- Os axentes do CNP con identificación 76019 e 92602 denunciaron, en acta de inspeción UPA-CO-673/14, do 12 de decembro de 2014, a existencia dun verquedoiro incontrolado na parcela número 9000 do polígono 48 do Concello de Carballo. Segundo.- A parcela con referencia catastral 4034513NH2843N0001SI, á que se refire a acta de inspección, é propiedade de Sala de Fiestas Bergantiños SL, con CIF B15023310. - Ordenanza municipal reguladora da limpeza, salubridade e hixiene no termo municipal de Carballo, publicada definitivamente no BOP número 147 do 03/08/2012, e concretamente o artigo 5, que di: “a limpeza de soares corresponderalles aos seus propietarios e propietarias”; así como o 20, “os propietarios dos terreos deberán mantelos limpos, libres de restos e residuos, e nas debidas condicións de hixiene, salubridade, seguridade e ornato público”; e 21, “os propietarios deberán manter os seus predios limpos e libres de residuos”. - Lei 22/2011, do 28 de xullo, de residuos e solos contaminados. - Lei 10/2008, do 3 de novembro, de residuos de Galicia, que concretamente no seu artigo 49 recolle que “se considerarán responsables da degradación do terreo, tendo, polo tanto, a obriga de restauralo”, en primeiro termo “a persoa física ou xurídica que efectuou o verquido inadecuado dos residuos” e “subsidiariamente, quen teñan a propiedade do terreo”. Considerando as facultades conferidas pola Lei 7/1985, do 2 de abril, reguladora das bases do réxime local, o RDL 781/86, do 18 de abril, polo que se aproba o Texto refundido das disposición legais vixentes en materia de réxime local, a Lei 5/1997, do 22 de xullo, de Administración local de Galicia, o Regulamento de organización, funcionamento e réxime xurídico das Entidades locais, aprobado por Real decreto 2568/1986, do 28 de novembro, e demais disposicións legais aplicables, á vista do anterior, RESOLVO: Primeiro.- Requirir a Sala de Fiestas Bergantiños SL, con CIF B15023310, para que retire o material depositado irregularmente na parcela da súa propiedade, con referencia catastral 4034513NH2843N0001SI, no prazo de quince (15) días, contados desde o seguinte ao da recepción da notificación da presente resolución. Transcorrido o prazo antes citado, o Concello de Carballo ordenará o seu traslado e tratamento en legal forma, cos custes a cargo da parte responsable, e sen prexuízo das sancións que puideran impoñerse. Carballo, 23 de abril de 2015 O alcalde Evencio Ferrero Rodríguez
30/04/2015 | Administración LocalMunicipal
Trazo
Exposición pública do padrón das taxas polos servizos de subministración de auga e conservación de contadores, canon da auga, coeficiente de vertedura e saneamento

Configurado pola empresa concesionaria do servizo de subministración domiciliaria de auga potable e saneamento o Padrón das taxas polos servizos de subministración de auga, conservación de contadores, canon da auga, coeficiente de verteduras e saneamento, correspondente ao 1º trimestre de 2015, o citado Padrón estará a disposición do público durante 15 dias a contar dende a data de publicación do presente anuncio no BOP na Oficina de ESPINA&DELFIN, S. L., sita na rúa VIAÑO PEQUEÑO, 14 (CASA DO CONCELLO), en horario de 9:00 a 13:30 horas, os mércores, para que os interesados poidan examinalo, e, no seu caso, formular as reclamacións oportunas. Contra os recibos que contén o padrón, poderá formularse perante o Sr. Alcalde, o recurso de reposición previo ao contencioso-administrativo do artígo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, no prazo dun mes que se contará dende o día seguinte ao da finalización da exposición pública do padrón, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación, consonte co disposto no artígo 49.7 do Decreto 136/2012, polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artígo 102.3 da Lei 58/2003, de 17 de decembro, xeral tributaria e de anuncio de cobranza segundo o disposto no artígo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA&DELFIN, S. L. abertas ao público de 9:00 a 13:30 horas os mércores. Transcorrido o período voluntario de pago establecido, ata 06 DE XULLO DE 2015, as débedas pendentes esixiránse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola Consellería competente en materia de facenda da Xunta de Galicia. TRAZO, a 22 de abril de 2015 O Alcalde, José Dafonte Varela
30/04/2015 | Administración LocalProvincial
Deputación Provincial da Coruña
Área de Desenvolvemento Económico, Turismo e Medio Ambiente. Sec. de Promoción e Desenv. Turístico
Resolución número 2015/8686 de concesión definitiva de subvencións correspondentes ao programa DP0006 dirixido aos concellos e outras entidades locais da provincia da Coruña pra investimentos en promoción turística durante o exercicio 2015

Don DIEGO CALVO POUSO, Presidente da Deputación Provincial da Coruña, A Resolución de Presidencia nº 5678 do 24 de marzo de 2015 (BOP nº 58 do 27 de marzo de 2015) aproba a concesión provisional de subvencións correspondentes ao programa DP0006: Convocatoria do programa de subvencións dirixido aos concellos e outras entidades locais da provincia da Coruña para investimentos en promoción turística durante o exercicio 2015, e concede un prazo 10 días hábiles para comunicar, se é o caso, o desistimento da solicitude, presentar solicitudede reformulación ou de cambio de obxecto da subvención, alegacións ou emenda de erros. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistimentos que os interesados presentaron. Vistos o informe do Servizo de Promoción Económica, Turismo e Emprego e o informe do Servizo de Fiscalización.1º.- Aprobar a concesión das subvencións incluídas as reformulacións e cambios de obxecto correspondentes ao Programa DP0006: Convocatoria do programa de subvencións dirixido aos concellos e outras entidades locais da provincia da Coruña para investimentos en promoción turística durante o exercicio 2015, aos concellos e entidades locais seguintes: Total concedido 499.984,52 € 2º.- Dispor o gasto das subvencións concedidas con cargo á seguinte aplicación orzamentaria: 0510/4321/76201, fase A, referencia nº 22015000393, operación nº 220150000190, importe: 499.984,52€ 3º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no art.59.6. b) da Lei 30/1992, de réxime xurídico das administracións públicas e do procedemento administrativo común. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 28 de abril de 2015 O presidente O Secretario Diego Calvo Pouso José Luis Almau Supervía
30/04/2015 | Administración LocalMunicipal
Carballo
Notificación

Intentada a notificación da resolución da Alcaldía, número 2015000614, de data 25 de febreiro de 2015 a Huertas Addarkaoui Kawka, e non podendo practicarse, e aos efectos do establecido no art.59.5 da Ley 30/92, de 26 de noviembre, (LRXAP-PAC), procédese, á súa notificación mediante o presente anuncio no taboleiro de anuncios e no BOP da parte resolutiva, que di: Primeiro.- Incoar de oficio o procedemento de declaración de ruina da edificación situada na rúa Muiño, nº 41, esquina coa rúa Ponte da Pedra, que figura catastrada a nome de Dna. Dolores Martínez Mourón por concurrir o suposto previsto no artigo 201.2 b) da Lei 9/2002, de Faouzi Cimpan Del Pueblo e protección do Medio Rural de Galicia, en concordancia co artigo 33. b) do Decreto 28/99, polo que se aproba o Regulamento de Disciplina Urbanística de Galicia, con motivo do esgotamento dos elementos estructurais fundamentais da edificación (muros de carga de mampostería e entramado de madeira de cuberta). Segundo.- Poñer de manifesto o expediente aos propietarios e titulares de dereitos reais sobre o inmoble dándolle traslado dos informes técnicos, para que no prazo de 15 días aleguen e presenten por escrito os documentos e xustificacións que consideren pertinentes en defensa dos seus dereitos. A tal efecto, e descoñecéndose o domicilio actual dos interesados ordénase a publicación do texto resolutivo no taboleiro de anuncios do Concello de Carballo e no Boletín Oficial da Provincia aos efectos previstos no artigo 59.5 da Lei 30/1992 de Réxime xurídico das administracións públicas e do procedemento administrativo común pola imposibilidade de notificación e aos efectos da existencia de interesados descoñecidos. Terceiro.- Transcorrido o prazo de audiencia e para o caso de non presentar alegacións nin aparecer ningún titular que se responsabilice da edificación, ordenase a demolición da edificación a cargo dos titulares e subsidiariamente polo Concello.>> Carballo, 22 de abril de 2015 O Alcalde Evencio Ferrero Rodríguez
30/04/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Administración Industrial
Resolución de 20 de abril de 2015 de la Jefatura Territorial de A Coruña por la que se concede la autorización adm previa y de construcción de la instalación eléctrica que se describe en el municipio de Ames (Núm. expte: IN407A 2014/145-1)

Visto o expediente para outorgamento de autorización administrativa previa e de construcción da instalación eléctrica que a seguir se cita: - Solicitante: CONCELLO DE AMES - Enderezo Social: PZA DO CONCELLO, 2 – BERTAMIRÁNS - AMES - Denominación: CS, CM, LMTS E CT CON 2 TRAFOS DE 800KVA CADA UN PARA ABASTECEMENTO EN AMES E BRIÓN. - Situación: POLIGONO 504, PUIMARIÑO - AMES - Descricións Técnicas: CS EN CASETA PREFABRICADA COMPARTIDA CO CM, CON 3 INTERRUTORES-SECCIONADORES DE 24KV,400A, 16KA. CM EN CASETA PREFABRICADA DE FORMIGÓN CON PROTECCIÓN XERAL E MEDIDA. APARELLAXE DE MANOBRA E PROTECCIÓN, ASÍ COMO EQUIPO DE MEDIDA, EN CABINAS METÁLICAS PREFABRICADAS. LMTS SOTERRADA DE 1560M DE LONXITUDE EN CABLE 12/20KV, 1X95 AL. CT EN CASETA PREFABRICADA DE FORMIGÓN, CON 2 TRANSFORMADORES DE 800KVA, RELACIÓN 15-20/0,42KV, EN BAÑO DE ACEITE. APARELLAXE DE MANOBRA E PROTECCIÓN EN CABINAS METÁLICAS PREFABRICADAS. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica e de acordo coa Resolución do 19 de febreiro de 2014 da Dirección Xeral de Enerxia e Minas pola que se aproba o procedemento de autorización administrativa de construcción(DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. Esta instalación está previsto que se execute nun prazo dun ano, contado a partir da data da última autorización administrativa necesaria. Esta autorización outórgase sen prexuizo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio. Contra a presente resolución, que non é definitiva en vía administrativa, cabe interpor recurso de alzada ante o Conselleiro de Economía e Industria no prazo dun mes contado a partir do día seguinte ao da súa notificación ou publicación nos termos establecidos nos artigos 107,110,114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común(modificada pola Lei 4/1999, do 13 de xaneiro); sen prexuizo de que os interesados poidan interpor calquera outro recurso que se considere pertinente. A Coruña, 20 de abril de 2015 O xefe territorial Isidoro Martínez Arca
30/04/2015 | Administración LocalMunicipal
Oleiros
Secretaría Xeral
Convocatoria pública para cubrir a vacante de xuíz de paz do Concello de Oleiros

Por Decreto da Alcaldía nº 1.459/15, de 16 de abril, resolveuse iniciar o procedemento e aprobar a convocatoria pública para cubrir a vacante de Xuíz de Paz do Concello de Oleiros, así como as bases que rexerán o mesmo. Asemade, tódolos/as veciños/as interesados, que reúnan as condicións para aspirar ó salientado posto, poderán presentar as súas solicitudes no prazo dun mes, a contar desde o día seguinte á publicación deste edicto no Boletín Oficial da Provincia (B. O. P.). Oleiros, 17 de abril de 2015 O alcalde, Ángel García Seoane
30/04/2015 | Administración LocalMunicipal
Ferrol
Facenda e Patrimonio
Padrón aparcadoiro A Magdalena maio 2015

O día 22/04/2015 por decreto da Alcaldía o Padrón municipal do aparcadoiro subterráneo do Mercado da Magdalena correspondente ó mes de maio de 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, 22 de maio de 2015 O concelleiro-delegado de Economía, Facenda e Recursos Humanos Asdo.: Alejandro Langtry Caínzos
30/04/2015 | Administración LocalMunicipal
Ferrol
Facenda e Patrimonio
Padrón mercados abril 2015

O día 22/04/2015 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondente ó mes de abril do exercicio 2015. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O concelleiro-delegado de Economía, Facenda e Recursos Humanos Asdo.: Alejandro Langtry Caínzos
30/04/2015 | Administración LocalMunicipal
Malpica de Bergantiños
Recadación
Aprobación inicial do suplemento de crédito 1/2015

O Pleno do Concello de Malpica de Bergantiños (A Coruña), en sesión extraordinaria celebrada o día 27 de abril de 2015, aprobou inicialmente o suplemento de crédito nº 1/2015, por importe de 193.046,79 euros. O expediente permanecerá exposto ao público durante o prazo de quince días soltos, contados a partir do día seguinte ao da súa publicación neste Boletín Oficial, para os efectos de exame e presentación de reclamacións ante o Pleno, segundo o disposto no artigo 177, en relación con 169 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Malpica de Bergantiños, 27 de abril de 2015 O ALCALDE Asdo./ Eduardo-José Parga Veiga
30/04/2015 | Administración LocalMunicipal
Touro
Edicto de exposición pública padrón das taxas polo servizos de subministración de auga, conservación de contadores, canon auga

Configurado pola empresa concesionaria do servizo de subministración domiciliaria de auga potable e saneamento o padrón das taxas polos servizos de subministración de auga, conservación de contadores, canon da auga, coeficiente de vertedura e saneamento, correspondente ao 1º trimestre de 2015, o citado Padrón estará a disposición do publico durante 15 días dende a data de publicación do presente anuncio no BOP na Oficina de ESPINA & DELFÍN, S. L. sita na rúa Eduardo Blanco Amor, nº 3 baixo Fonte Díaz, 15822 Touro, en horario de 9:00 a 13:30 horas, os martes e os venres, para que os interesados poidan examinalo e, no seu caso, formular as reclamacións oportunas. Contra os recibos que contén o padrón poderá formularse perante o Sr. Alcalde, o recurso de reposición previo ao contencioso - administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, nos termos previstos en dito precepto legal. Polo que respecta ao canon da auga poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia tamén no prazo dun mes dende que se entenda producida a notificación consonte co disposto no artigo 49.7 do Decreto 136/2012 polo que se aproba o regulamento do canon da auga e do coeficiente de vertido a sistemas públicos de depuración de augas residuais. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real decreto 939/2005, de 29 de xullo, que aproba o regulamento xeral de recadación. O pago poderá efectuarse nas oficinas da empresa ESPINA Y DELFÍN, abertas ao público de 9,00 a 13,30 horas, os martes e os venres. Transcorrido o período voluntario de pago establecido, ata o 6 de xullo de 2015 as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Polo que respecta ao canon da auga a vía de constrinximento será realizada pola consellería competente en materia de facenda da Xunta de Galicia. Touro, 22 de abril de 2015 O Alcalde, Asdo.: Ignacio Codesido Barreiro.
30/04/2015 | Otras Entidades y Anuncios ParticularesUniversidades
Universidade da Coruña
Facultade de Ciencias da Educación
Anuncio de acordo de inicio de expediente de recadación de prezos públicos de matrícula

Ao non poder levar a cabo a notificación persoal á interesada, en aplicación do disposto no artigo 59.5 da Lei 30/92, de 26 de novembro, de Réxime xurídico das administración públicas e do procedemento administrativo común, publícase para os efectos de notificación, o acordo de inicio de expediente de recadación de prezos públicos de matrícula. De acordo co disposto no artigo 5 da Resolución Reitoral do 27 de abril de 2012 sobre o Procedemento para a recadación de “impagados” por prezos públicos de matrícula, durante o prazo de 10 días naturais, contados desde o seguinte ao da publicación deste anuncio, o interesado terá á súa disposición o expediente para que de acordo co artigo 84 da Lei 30/92 de 26 de novembro, poida alegar e presentar os documentos/xustificantes que estimen pertinentes ante a Administración da Facultade de Ciencias da Educación, Campus de Elviña, na Coruña, teléfono 981 167000, extensión 4608. A Coruña, 16 de abril de 2015 A Decana, Ana Iglesias Galdo
14/04/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (L-3/2015)

Anuncio de licitación (L-3/2015) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: L-3/2015.2. Obxecto do contrato: limpeza dos Centros Cívicos de Santa Margarita, Sagrada Familia e Anexo da Terceira Idade. Duración: catro anos prorrogables por dous máis.3. Tramitación: ordinaria. Procedemento: aberto.4. Orzamento base de licitación: 36.000,00 € anuais (IVE incluído). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: Praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse pregos reguladores da contratación.11. Gastos de anuncios: por conta do adxudicatario. A Coruña, 6 de abril de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
14/04/2015 | Administración LocalMunicipal
A Coruña
Área de Hacienda y Administración Pública
Servizo de Xestión Tributaria. Departamento de Facenda e Xestión de Tributos
Edicto de exposición de matrícula provisional de IAE 2014 de obrigados tributarios e exentos

EDICTO EXPOSICIÓN DA MATRÍCULA PROVISIONAL TRIBUTO: IMPOSTO SOBRE ACTIVIDADES ECONÓMICAS EXERCICIO: 2015 Elaborada pola Axencia Estatal da Administración Tributaria a matrícula provisional do imposto sobre actividades económicas, correspondente ao exercicio 2015 e remitida ao Concello da Coruña, estará a disposición do público no Departamento de Facenda e Xestión de Tributos situado na primeira planta do Edificio dos Servizos Económicos do Concello, sito en rua Franja, núm.20, durante quince días naturais a contar desde a publicación do presente anuncio, segundo o establecido no artigo 3 do Real Decreto 243/1995, de 17 de febreiro, polo que se ditan as normas para a xestión do imposto sobre actividades económicas. Contra a matrícula cabe interpor recurso de reposición potestativo ante a Axencia Estatal de Administración Tributaria, ou reclamación económico-administrativa ante o Tribunal Económico-Administrativo, no prazo de quince días, a contar desde o inmediato seguinte ao do termo da exposición pública. Tamén poderá interporse calquera outro recurso que se estime oportuno. A Coruña, 6 de abril de 2015. O DIRECTOR DA ÁREA DE FACENDA E ADMINISTRACIÓN PÚBLICA Asdo.: Martín González Rodríguez
14/04/2015 | Administración LocalMunicipal
Vilasantar
Convocatoria para a selección urxente de auxiliares de axuda no fogar para constituir unha lista de reserva laboral

O Concello de Vilasantar aprobou as bases e a convocatoria para a selección urxente de auxiliares de axuda no fogar para constituir unha lista de reserva laboral para a cobertura, con carácter temporal, de postos de traballo de auxiliares do servizo de axuda no fogar, nos que a súa cobertura se considere necesaria nos casos de vacacións, baixas laborais, permisos, licenzas, etc, do persoal do servizo. O prazo de presentación de instacias é de dez días naturais contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases nas oficinas municipais do concello de Vilasantar, no taboleiro de anuncios da casa consistorial e na páxina web do Concello de Vilasantar. Vilasantar, 31 de Marzo de 2015. O alcalde. Manuel Ignacio Trubat Ceresa.